Da vi havde kenskab til Ocean Club fra tidligere, var vi ikke i tvivl om, at det var der, vi ville holde vores drømmebryllup. Tilbage i August 2016 bookede vi datoen for vores bryllup, som skulle afholdes d. 02.09.2017. Vi blev gjort opmærksom på, at der var rift om datoen, så hvis vi ville booke dagen, skulle det gøres hurtigst muligt. Dernæst fik vi at vide, at hvis man betalte up-front, kunne vi vælge mellem nogle forskellige ting, som var en ”gave” fra dem. Vi valgte en fotograf. I oktober 2016 var vi til tasting, hvor vi besluttede hvad bryllupsmenuen skulle bestå af. Hen over efteråret, vinteren og foråret var bryllupsplanlæggeren, samt det øvrige personale på Ocean Club MEGET svære at komme i kontakt med! Hvilket var MEGA fustrende, da der var massere af spørgsmål op til sådan en dag. I over et år havde vi glædet os til at holde vores drømmebryllup på Ocean Club, men seks dage inden skete det, der bare ikke måtte ske! Nemlig en opringning fra personalet fra Ocean Club om at de var erklæret konkurs og havde mistet deres spiritusbevilling. Samme dag tog vi til et hastemøde på Ocean Club, om hvad der så skulle ske, for alt havde ellers været planlagt ned til mindste deltalje! De fortalte os at de ville holde den samme fest for os, men bare i et andet lokale, hvilket viste sig at være på en tapasbar i et shopping center eller at vi kunne rykke datoen (hvilket jo er fuldstændig umuligt seks dage før!!). Den sidste uge op til brylluppet, hvor man ellers skulle gå og hygge sig med at gøre de sidste ting klar til ens store dag, viste sig at blive det værste marridt af en uge! Vi fik at vide at vores bryllupsplanlæggers tætte familiemedlem var blevet påkørt og lå i koma, så derfor var planlæggeren ikke til at komme i kontakt med eller ville komme til at være der på selv dagen. Men det viste sig så, at det var en STOR LØGN og at bryllupsplanlæggeren havde travlt med at planlægge et andet bryllup, som skulle afholdes den kommende lørdag, altså den dato vi havde booket, for over et år siden, i stedet for at være på hospitalet.Som nævnt tidligere valgte vi som ”gave” fra Ocean Club en fotograf, som jeg gentagnede gange prøvede at få nummeret på fra Ocean Club, men blev hele tiden fejet af. Så første tre dage før brylluppet kom jeg i kontakt med fotografen, hvilket var så sent at vi ikke kunne nå at have møde med fotografen, som man ellers plejer. Da vi nåede til torsdag aften (48 timer inden brylluppet), finder vi så ud af, gennem nogle venners venner, at Ocean Club havde lavet en dobbeltbookning og at det er en STOR LØGN med konkurs, trafikuheld og manglede spiritusbevilling! Da vi konfronterede Ocean Club med det, blev det samtlige gange benægtede og at vi kun skulle koncentrere os om vores store dag, som jo ville blive en fantastisk fest, ifølge dem. Grundet at tapasbaren var et mindre lokale end Ocean Club, måtte vi sidde 24 timer før vores bryllup og lave om på vores bordplan, da vi ikke havde fået bekræftet før det tidspunkt fra personalet, om hvor mange borde der kunne være. Det er ikke lige det man har lyst til at tænke på aftenen før ens store dag!Da vi nåede til bryllupsfesten, som jo endte på tapasbaren, skulle vi starte med bryllupskage til receptionen, men kagen var MEGET forsinket! Lige inden vi skulle sætte os til bords, fik vi at vide at de vine vi havde bestilt til vores tasting, var blevet skiftet ud. Da gæsterne var begyndt at sætte sig til bords, manglede der nogle stole. Den mad vi fik til bryllupsmiddagen, stemte ikke overens med det vi havde bestilt til tastingen, samt natmaden var også noget helt andet, end det vi var blevet lovet. Da festen var ovre og vi skulle modtage vores billeder fra fotografen, kunne vi ikke få udleveret vores bryllupsbilleder, da fotografen ikke var blevet betalt af Ocean Club! Dog efter flere uger fik vi vores billeder. Vores opfordring til alle jer der sidder derude og er i gang med at planlægge bryllup, fødselsdage, fester m.m. – hold jer væk fra Ocean Club!!! De er ikke til at stole på og de er kun ude på at tage folks penge!